[{"text_idx": "#000000", "text": "Posttagmeze de la 15-a de decembro rete okazis la 2-a Seminario de G\u0302eneralaj Sekretarioj de C\u0302ina Esperanto-Ligo (C\u0302EL), kaj g\u0302i ankau\u030c ludis la rolon de la programo de UEA Aktivula Maturigo (AMO). La c\u0302eftemo de la seminario estas \"Esperanto, kreivo, disvolvo\". Al la seminario c\u0302eestis So Jinsu, estrarano de UEA kaj Stefan McGill, respondeculo de AMO. Wang Hanping, vicdirektoro de la Centro por Azio kaj Pacifiko sub C\u0302IEG (C\u0302ina Internacia Eldona Grupo), faris salutparolon en g\u0302i. Chen Ji, direktoro de la sekretariejo de C\u0302EL, prezidis la seminarion, kaj sume 260 esperantistoj partoprenis."}, {"text_idx": "#000001", "text": "En la salutparolo, Wang Hanping diris, ke la c\u0302eftemo estas diskutinda por la disvolvado de Esperanto. Esploro kaj kreivo c\u0302iam funkciis kiel motoroj por E-movado dum la pasinta jarcento. En C\u0302inio dufoje okazis la Universala Kongreso de Esperanto en 1987 kaj 2004 kaj plurfoje okazis internaciaj eventoj en la lando, c\u0302io tio malfermas novan kampon por internacia kultura inters\u0302ang\u0302o kaj starigas ponton por la amikeco de diverslandaj popoloj. Estontece, kreivo certe ludos pli kaj pli gravan rolon en disvolvado de Esperanto."}, {"text_idx": "#000002", "text": "So Jinsu alte taksis la pozitivan rolon luditan de C\u0302EL en disvolvigo de E-kulturo kaj akceligo de neregistaraj interlandaj inters\u0302ang\u0302oj. Li kredas, ke la seminario certe elkovos kapablajn kaj sag\u0302ajn aktivulojn por la E-movadoj c\u0302ina kaj tutmonda."}, {"text_idx": "#000003", "text": "Stefen McGill prezentis la gravecon de C\u0302inio al E-movado kaj al UEA per serio da datumoj. Li diris, ke AMO subtenos la junularan aktivadon okazontan inter februaro kaj aprilo de la venonta jaro, kaj la fonduso Canuto funkcios por helpi aktivajn junulojn farig\u0302i membroj de UEA kaj TEJO."}, {"text_idx": "#000004", "text": "En la prelega programero, dekkelkaj esperantistoj dividis siajn pensojn kaj projektojn. Inter ili, Liu Baoguo, g\u0302enerala sekretario de Anhui-a Esperanto-Asocio, parolis pri la spertoj de la asocio kaj proponas siajn membrojn utiligi interretajn programerojn por multe paroli Esperante. Zhang Han, g\u0302enerala sekretario de la S\u0302anhaja Esperanto-Asocio, komparis disvolvigajn kondic\u0302ojn kaj mediojn de Esperanto en pasinteco kaj nuno, kaj la asocio alprenos la strategion diskonigi la lingvon al la publiko, precipe al junularo."}, {"text_idx": "#000006", "text": "Fine, Chen Ji faris resuman parolon, proponante ke oni bone utiligu sociajn retejojn, provu diversajn manierojn kaj faru lecionojn al la publiko por disvastigi Esperanton. Aldone, s\u0302i diskonigis la funkciojn de la nova retejo baldau\u030c publikigota de C\u0302EL."}, {"text_idx": "#000007", "text": "Redaktoro: Zhao Wenqi kaj Xie Ruifeng"}]